І вынікі на жніве радуюць. Як паведаміў дырэктар ААТ “Агра-Кобрынскае” Сяргей Селівестраў, па стане на 8 жніўня ў гаспадарцы ўбрана 74,7 працэнта плошчаў збожжавых культур. Ураджайнасць склала 55,3 цэнтнера з гектара. Добра ўрадзілі азімыя пшаніца і трыцікале. Ва ўрачыстай абстаноўцы Павел Фядотаў і старшыня райкама прафсаюза работнікаў АПК Васіль Лазарчук павіншавалі экіпаж Сяргея Жолаха і Сцяпана Кубая, якія атрымалі заслужаныя падарункі перад выхадам у поле. Вопытныя прафесіяналы на камбайне “Палессе GS12” 6 жніўня намалацілі тысячу тон збожжа.